open-index/open-wikipedia-markdown huggingface dataset:
Königsbergin sopimus (1384)

**Königsbergin sopimus** laadittiin Königsbergissä 30. tammikuuta 1384 Liettuan sisällissodan aikana Vytautas Suuren ja Saksalaisen ritarikunnan kesken. Vytautas kävi henkilökohtaista sotaa serkkuaan Jogailaa, Liettuan suuriruhtinasta ja tulevaa Puolan kuningasta vastaan, minkä takia hän liittoutui ritarikunnan kanssa. Varmistaakseen ritarikunnan tuen sisällissodassa Vytautas allekirjoitti sopimuksen ja lupasi ritareille Žemaitijan alueen Nevėžisjokeen ja Kaunasiin saakka. Vuonna 1382 Jogaila oli luvannut ritareille Žemaitijan ainoastaan Dubysajokeen asti, muttei koskaan allekirjoittanut Dubysan sopimusta. Žemaitija oli tärkeä alue ritarikunnalle, sillä se erotti sen Liiviläisen ritarikunnan alueista pohjoisessa. Vytautas myös lupasi tulevansa ritarikunnan vasalliksi. Helmikuussa useat Žemaitijan alueista antoivat tukensa Vytautasille ja ritarikunnalle.

16. heinäkuuta 1384 Vytautas vahvisti uudelleen Königsbergin sopimuksen Uudessa Marienverderissa, Niemenjoen läheisyyteen rakennetussa uudessa linnassa. Sopimus kuitenkin rikkoutui heinäkuussa, kun Vytautas ja Jogaila tekivät sovinnon. Vytautas poltti saksalaisten linnat ja palasi Liettuaan. Vuosien 1389–1392 Liettuan sisällissodassa Vytautas pyysi uudelleen liittoutumista Saksalaiselta ritarikunnalta. 19. tammikuuta 1390 hän allekirjoitti Lyckin sopimuksen vahvistaakseen Königsbergin sopimuksen mutta rikkoi sen uudelleen vuonna 1392. 

## Lähteet
Jordanian kuvernementit

**Jordanian kuvernementit** ovat maan ylimmän tason hallintoyksiköitä. Jordania jakautuu kahteentoista kuvernementtiin (muhafazat, yksikössä: muhafazah). Jokaista kuvernementtia johtaa kuninkaan nimittämä kuvernööri, jolla on yksin valta eri hallinnonalan toimissa ja kehityshankkeissa oman kuvernementtinsa alueella.  

## Lähteet

## Aiheesta muualla
Ma’an (kuvernementti)

**Ma’an** () on yksi Jordanian kahdestatoista kuvernementista. Kuvernementin pinta-ala on 32 832 neliökilometriä ja se on kooltaan Jordanian suurin.  Sen alueella eli vuonna 2008 yhteensä 111 200 ihmistä, mikä tekee siitä asukasluvultaan Jordanian toiseksi pienimmän. Ma’an kuvernementin pääkaupunki on noin 26 000 asukkaan Ma’an.

Piirikunnan alueella sijaitsee muun muassa Unescon maailmanperintöluetteloon kuuluva Petran historiallinen kaupunki.

## Lähteet

## Aiheesta muualla
Ferdinand Granberg

**Ferdinand Granberg** (17. helmikuuta 1814 Raahe – 22. heinäkuuta 1877 Oulu) oli suomalainen kauppias, teollisuudenharjoittaja ja laivanvarustaja, joka sai kauppaneuvoksen arvonimen (1856).

Granbergin vanhemmat olivat merikapteeni Gustaf Ferdinand Granberg ja Catharina Elisabet Junell ja puoliso vuodesta 1837 Sophia Franzén, kauppaneuvos Johan Franzénin tytär. Granberg kävi Lyypekissä kolmivuotisen kauppakoulun. Hän sai kauppaporvarin oikeudet Oulussa 1835. Granberg omisti osuuden Kokkosaaren laivavarvista Oulussa ja hän oli yksi kaupungin suurimmista laivanvarustajista, vuonna 1848 suurin. Muiden oululaisten kauppiaiden tapaan Granberg kärsi menetyksiä Oolannin sodan aikana, kun englantilaiset polttivat Oulussa tervahovin ja laivoja. Granbergin menetykset olivat 24 935 hopearuplaa. Granberg oli monen pohjoissuomalaisen sahan osakas, muun muassa Kynkään sahan (Pudasjärvi), Kestilän sahan (Ii) ja Röytän sahan (Tornio). Muiden oululaisten kauppiaiden kanssa Granberg osti 1859 suomussalmelaisen Ämmän ruukin, johon myöhemmin yhdistettiin Kurimon ruukki Utajärven Särkijärvellä. Uutta yritystä Kurimon-Ämmän Rautatehdasta ei kuitenkaan saatu kannattavaksi, ja se jouduttiin luovuttamaan velkojille. Granberg teki konkurssin 1875.

## Lähteet
Kōtō-in

**Kōtō-in** () on Kiotossa Daitoku-jin alueella olevista temppeleistä pienimpiä. Temppelin ja siihen liittyvän puutarhan perusti noin vuonna 1603 huomattava Momoyama-kauden soturi Hosokawa Tadaoki (1563–1645).

Temppelin pääportilta alkaa kivipolku, jota reunustavien vaahteroiden latvuksista muodostuu katos. Käytävän päässä on portti, jossa on pieni shōjin peittämä kellonmuotoinen ikkuna. Ikkuna on yleensä kiinni. Polku kääntyy ja jatkuu temppelille. 

## Lähteet

## Aiheesta muualla
Tōji-in

**Tōji-in** () on buddhalainen temppeli Kioton Kita-kun suuralueella Japanissa. Se edustaa Rinzai-koulukunnan Tenryū-ji-haaraa. Tōji-in on hautaustemppeli (*[[bodaiji]]*) joka on omistettu Ashikaga Takaujille, Ashikagan hallitsijasuvun ensimmäiselle shōgunille. Siellä palvotaan ensisijaisesti Shakyamunia.

Takauji perusti Tōji-inin Kinugasavuoren juurelle vuonna 1341. Avukseen hän kutsui zenmunkki Musō Sosekin. Temppelin nimi oli alun perin Tōji-ji, mutta Takaujin kuoltua vuonna 1358 sen nimeksi vaihdettiin Tōji-in Takaujin postuumin buddhalaisen nimen (Tōji-inden) mukaan. Myöhemmin Tōji-inistä tuli Ashikagan suvun hautatemppeli, jonne on haudattu muutkin Ashikaga-shōgunit.

Temppelin nykyinen päähalli on Fukushima Masanorin rakennuttama vuonna 1616. Se on siirretty paikalle Myōshin-jin sivutemppeliltä. Temppelin *Reikō-den*-hallissa säilytetään Ashikaga-shōguneita esittäviä puuveistoksia. Vuonna 1863 *[[sonnō jōi]]* -liikkeen samurait murtautuivat halliin ja irrottivat kolmelta veistokselta päät.

## Kuvia

Tiedosto:251231 Toji-in Kyoto Japan20s4.jpg|Tōji-inin japanilaista puutarhaa
Tiedosto:Kyoto Tojiin 2016 ac (14).JPG|Temppelin sisäänkäynti
Tiedosto:Toji-in Temple Reikou-den140512NI2.JPG|Reikō-den
Tiedosto:Ashikaga Yoshiaki.jpg|Ashikaga Yoshiakin puuveistos


## Lähteet

## Aiheesta muualla
Theodor Kleine

**Theodor ”Theo” Kleine** (4. syyskuuta 1924 Lünen, Nordrhein-Westfalen – 12. helmikuuta 2014 Lünen) oli 1950-luvun lopussa kilpaillut saksalainen ratameloja. Hän sai vuoden 1956 kesäolympialaisissa Melbournessa hopeaa 10&nbsp;000 metrin kajakkikaksikossa yhdessä Fritz Brielin kanssa.

Maailmanmestaruuskilpailuissa Kleine voitti vuonna 1958 kaksi kultamitalia. Sekä 1&nbsp;000 että 10&nbsp;000 metrin kajakkinelikoissa voittajajoukkueeseen kuuluivat hänen lisäkseen Michel Scheuer, Gustav Schmidt ja Georg Lietz. Kleine saavutti mitaleita myös Euroopan-mestaruuskilpailuista.

## Lähteet
Moto Psycho

**Moto Psycho** on metalliyhtye Megadethin kappale ja ensimmäinen singlelohkaisu yhtyeen albumilta *[[The World Needs a Hero]]*. Kappale kertoo ihmisistä, jotka viettävät töihin menemisen ja sieltä tulemisen puolesta paljon aikaa tien päällä.

## Kappaleet
# Moto Psycho (Album Version)
# Moto Psycho (Clean Edit) 

## Kokoonpano
* Dave Mustaine – laulu, kitara
* Al Pitrelli – kitara, taustalaulu
* David Ellefson – bassokitara
* Jimmy DeGrasso – rummut

## Lähteet
Al Mafraq

**Al Mafraq** () on yksi Jordanian kahdestatoista kuvernementista. Se on Jordanian toiseksi harvimmin asuttu alue, ja sijaitsee maan luoteisosassa rajoittuen pohjoisessa Syyriaan, idässä Irakiin ja etelässä Saudi-Arabiaan. Al Mafraqin pinta-ala on 26&nbsp;541 neliökilometriä, joten se on kooltaan Jordanian toiseksi suurin. Kuvernementin alueella asui vuonna 2008 noin 275&nbsp;000 ihmistä. Sen pääkaupunki on noin 47&nbsp;000 asukkaan Mafraq.

## Lähteet
Kookossaarensirkku

**Kookossaarensirkku** (*Pinaroloxias inornata*) on darwininsirkkuihin kuuluva varpuslintu, jota tavataan vain Costa Ricalle kuuluvalla Kookossaarella. Se on sukunsa ainoa laji.

## Koko ja ulkonäkö

Kookossaarensirkku on tanakkaruumiinen lintu, jonka pituus on 12 senttiä, ja paino noin 16 grammaa. Lajin Koiraiden ja naaraiden väritys on samanlainen kuin Galápagossaarilla elävillä maasirkuilla. Naaraiden höyhenpeite on selkäpuolelta mustanruskea ja siinä on epäselviä oliivinruskeita juovia. Vatsapuoli on sitä vastoin ruskeankeltainen ja sitä kirjovat mustat juovat. Ruskeankeltaista on myös selkäpuolella, esimerkiksi otsassa, siivissä ja silmien yläpuolella. Koiraat ovat täysin mustia. Nokka on ohut ja suippo. Nuoret linnut ovat naaraiden näköisiä, keltaista nokkaa lukuun ottamatta.

## Levinneisyys ja elinympäristö
Kookossaarensirkku on Kookossaaren endeeminen laji. Se on ainoa darwininsirkku, joka ei elä Galápagossaarilla. Kookossaarelta on matkaa emämaahan Costa Ricaan noin 500 kilometriä. Lajin esi-isät tulivat saarelle Galápagossaarilta ehkä epätoivoisen muuttomatkan tai myrskyn kuljettamina. Saarella elää vain yksi sirkkulaji, sillä Kookossaari on yksittäinen valtamerisaari, eikä kuulu mihinkään saaristoon, joten se ei ole suotuisa paikka eri populaatioiden eristämiseksi toisistaan. Lajin levinneisyys kattaa vain 25 neliökilometriä. Se on saaren yleisin maalintu ja esiintyy runsaimpana alankoalueilla, ylängöillä harvemmassa. 

Pääosa Kookossaaresta on rehevien trooppisten metsien peitossa, mutta laji elää saaren kaikissa ympäristötyypeissä. Sitä tavataan niin rannikoiden hibiskus-tiheiköissä, metsämailla, avoimilla alueilla kuin metsän latvustossakin.

Kookossaarensirkku luokitellaan elinvoimaiseksi. Saarelle tuodut vuohet, siat ja peurat vahingoittavat saaren elinympäristöjä. Lisäksi kissat ja rotat saattavat saalistaa kookossaarensirkkuja. Laji näyttää kuitenkin olevan melko vastustuskykyinen tulokaslajien aiheuttamalle häiriölle. Lajin kannan uskotaankin olevan olevan vakaa. Kookossaari on suojeltu kansallispuistona ja kuuluu Unescon maailmanperintöluetteloon.

## Elintavat
Kookossaarensirkun laulu koostuu pitkästä sirinästä, jonka taajuus nousee lopussa. laulua edeltää usein läpitunkeva, metallinen nuotti. Huutoihin kuuluvat epätasainen "djrr"-huuto ja "tyew"-vihellys. Kookossaarensirkku on kaikkiruokainen laji. Jokainen Galapagossaarilla elävä darwininsirkkulaji on erikoistunut lajitasolla tiettyyn ravintokohteeseen, mutta kookossaarensirkut ovat erikoistuneet tiettyyn ravintoon yksilötasolla. Jotkin yksilöt saattavat erikoistua lehvästössä lepääviin hyönteisiin, toiset pehmeisiin hedelmiin, meteen tai siemeniin. Näin monen eri ravinnonhankintatavan taustalla on ilmeisesti kilpailun puute.

Kookossaarensirkun lisääntymisestä tiedetään vain vähän. Pesintä ajoittuu pääosin tammi-toukokuulle, mutta laji voi pesiä mihin aikaan vuodesta tahansa. Naaras munii kerralla 2 munaa.

## Lähteet
Boleslav Javorski

**Boleslav Leopoldovitš Javorski** (, 1877–1942) oli venäläinen musikologi, musiikinopettaja ja pianisti. Hän toimi professorina Kiovan konservatoriossa vuodesta 1916 lähtien ja Moskovan konservatoriossa vuodesta 1938 lähtien.

Javorski syntyi Harkovassa vuonna 1877 ja valmistui Moskovan konservatoriosta vuonna 1903. Hän opiskeli sävellystä Sergei Tanejevin johdolla.

## Kirjallisuutta
*
Šonqar

**Shonqar** (, ) on kuukausittain ilmestyvä baškiirinkielinen nuortenlehti. Sitä on julkaistu Baškortostanin pääkaupungissa Ufassa tammikuusta 1994. Lehden päätoimittaja on Azamat Yuldashbayev. Vuonna 2010 levikki oli 6&nbsp;500.

## Historia

Baškiirinkielisen nuorten aikakauslehden konsepti syntyi vuonna 1990, jolloin ryhmä toimittajia julkaisi artikkeleja baškiirinkielisessä kirjallisuuslehdessä.

Shonqarin ensimmäinen numero julkaistiin vuonna 1993 (Kustannusliike Kitap). Tammikuusta 1994 lehteä alettiin julkaista itsenäisenä kuukausittain ilmestyvänä aikakauslehtenä.

Nykyään lehti on suosittu niin Baškortostanissa kuin mullakin alueilla Venäjällä. Lehdestä on tullut tärkeä foorumi Baškortostanin perinteiselle kulttuurille, ja se lisää myös etnistä tietämystä. Nykyään lehdessä julkaistaan myös tunnettujen baškiirikirjailijoiden ja yhteiskuntatieteilijöiden (kuten Ravil Bikbayev, Yihat Soltanov, Rashit Soltangaraev) runoja ja artikkeleita.

## Aiheesta muualla

* lehden internetsivut http://www.shonkar.ru/ (bashkirinkieliset)
Michel Scheuer

**Michel Scheuer** (20. toukokuuta 1927 Rodange, Luxemburg – 31. maaliskuuta 2015 Krefeld) oli saksalainen ratameloja. Hän voitti kultaa miesten 1&nbsp;000 metrin kajakkikaksikossa Melbournen kesäolympialaisissa 1956. Samoissa kisoissa hän sai pronssia 10&nbsp;000 metrin kajakkiyksikössä, jossa hänellä oli jo aiempi olympiapronssi vuodelta 1952.

Maailmanmestaruuskilpailuissa Scheuer sai yhteensä kolme mitalia vuosina 1954 ja 1958.

Scheuer voitti myös kaksi Euroopan mestaruutta. Hän kuoli Krefeldissä 87-vuotiaana 31. maaliskuuta 2015.

## Lähteet
* Michel Scheuer Bio, Stats and Results  Olympics at Sports-Reference.com 

### Viitteet
Raï’n’B Fever 3

**Raï'n'B Fever 3** on Kore & Bellekin tuottama Raï'n'B Fever levysarjan kolmas osa. Se julkaistiin 6. lokakuuta 2008. Levyllä esiintyivät raï-, R&B-, ja rap-artisteja kuten Sinik, Kenza Farah, Amel Bent ja Reda Taliani.

## Kappaleet
#  (Sinik feat. Big Ali & Cheb Bilal)
#  (Kenza Farah & Najim)
#  (Leslie & Amar)
#  (Amel Bent & Mohamed Reda)
#  (TLF & Zahouania)
#  (Amine feat. Kayliah)
#  (Reda Talliani & Tunisiano)
#  (Willy Denzey & Najim)
#  (LIM, Reda Talliani & Samira)
#  (Amine feat. Melissa M & Meh)
#  (K-Reen, Kamelancien & Cheb Hassan)
#  (L'Algérino & Sahraoui)
#  (Cheb Bilal & Shynèze)
#  (Akil & Leïla Rami)
#  (Shaheen & Yalleil)
#  (Cheba Maria, Cheb Amar & Aketo)
#  (Cheb Bilal & Selma)

## Listasijoitukset

## Lähteet
Alida van der Anker-Doedens

**Alida Geertruida ”Lida” van der Anker-Doedens** (28. heinäkuuta 1922 Rolde – 1. huhtikuuta 2014 Haarlem) oli Alankomaita edustanut meloja. Vuoden 1948 kesäolympialaisissa Lontoossa hän sai naisten 500 metrin kajakkiyksikössä hopeaa ajalla 2.32,8. Vuoden 1952 olympialaisissa Helsingissä hän jäi mitaleitta sijoittuen 500 metrin kajakkiyksikössä neljänneksi.

## Lähteet
E. Y. Harburg

**Edgar ”Yip” Harburg**, alun perin **Isidore Hochberg** (1898–1981), oli yhdysvaltalainen sanoittaja. Hänen tunnetuimpia sanoituksiaan ovat kappaleet ”April in Paris” (säv. Vernon Duke), ”It’s Only a Paper Moon” (säv. Harold Arlen) sekä Oscar-palkinnon voittanut ”Over the Rainbow” (säv. Arlen) vuoden 1939 elokuvasta *[[Ihmemaa Oz (vuoden 1939 elokuva)|Ihmemaa Oz]]*.

Harburg syntyi New Yorkissa köyhään venäjänjuutalaiseen siirtolaisperheeseen. Hän sai lapsena leikkisyydestään ja energisyydestään johtuen lempinimen ”Yipsel” (jiddišiksi ”orava”). Harburg ja kaksi vuotta vanhempi Ira Gershwin kävivät samaa lahjakkaille lapsille tarkoitettua high schoolia ja kirjoittivat yhdessä koulun sanomalehteä. Myöhemmin Harburg ja Gershwin opiskelivat yhdessä New Yorkin City Collegessa. Harburg aloitti musiikin sanoittamisen City Collegessa opiskellessaan.

Valmistuttuaan Harburg työskenteli jonkin aikaa lehtimiehenä Etelä-Amerikassa ja perusti New Yorkiin palattuaan kodinkoneyrityksen, jonka hän kuitenkin menetti vuoden 1929 pörssiromahduksessa. Yrityksensä menetyksen myötä hän ryhtyi kokopäivätoimiseksi sanoittajaksi. Gershwin auttoi häntä pääsemään alkuun lainaamalla hänelle rahaa ja esittelemällä hänet säveltäjä- ja kirjailijatuttavilleen. Harburgin ensimmäinen pitkäaikainen yhteistyökumppani oli säveltäjä Jay Gorney, jonka kanssa hän kirjoitti muun muassa Helen Morganin vuoden 1929 hittikappaleen ”What I Wouldn’t Do for That Man” sekä 1930-luvun laman tunnukseksi muodostuneen ”Brother, Can You Spare a Dime?” vuodelta 1932. Jälkimmäinen kappale tunnetaan suomeksi nimellä ”Vippaa mulle viitonen”, jonka levytti Fredi (Matti Siitonen) vuonna 1972 Vexi Salmen suomentamin sanoin.

Harburgin yhteistyö säveltäjä Harold Arlenin kanssa alkoi vuonna 1933 kappaleella ”It’s Only a Paper Moon”. Harburg ja Arlen tekivät epäsäännöllisesti yhteistyötä vuosikymmenten ajan – kaksikon menestyneihin tuotoksiin kuuluu muun muassa Ira Gershwinin kanssa kirjoitettu musiikkirevyy *Life Begins at 8:40*, vuoden 1939 parhaan laulun Oscar-palkinnon voittanut kappale ”Over the Rainbow”, vuoden 1943 elokuvan *Tupa taivaassa* musiikkiraita sekä Broadway-näytelmä *Bloomer Girl* vuodelta 1944.

## Lähteet
Tulilinjalla (televisiosarja)

**Tulilinjalla** (*Human Target*) on yhdysvaltalainen toimintadraamasarja vuodelta 2010. Jonathan E. Steinbergin FOX-televisioyhtiölle kehittämä sarja perustuu DC Comicsin *Human Target* -sarjakuvan hahmoihin. FOX peruutti sarjan 10. toukokuuta 2011.

Sarjan päähahmo on Christopher Chance (Mark Valley), San Franciscossa asuva henkivartija ja turvallisuuskonsultti. Chancen apuna ovat hänen liikekumppaninsa Winston (Chi McBride) ja ystävä Guerrero (Jackie Earle Haley).

Suomessa sarja alkoi MTV3:lla 6. joulukuuta 2010.

## Lähteet
Talbot Jennings

**Talbot Jennings** (25. elokuuta 1894 Shoshone, Idaho &ndash; 30. toukokuuta 1985 East Glacier, Montana) oli yhdysvaltalainen elokuvakäsikirjoittaja. Hän aloitti opiskelunsa jälkeen näytelmäkirjailijana ja siirtyi myöhemmin Metro-Goldwyn-Mayerin palvelukseen. Jennings oli kahdesti ehdolla parhaan sovitetun käsikirjoituksen Oscar-palkinnon saajaksi. Ensimmäisen ehdokkuutensa hän sai elokuvasta *[[Kapina laivalla (vuoden 1935 elokuva)|Kapina laivalla]]* (1935) ja toisen elokuvasta *[[Anna ja Siamin kuningas]]* (1946).

## Lähteet
Tolvajärven tsasouna

**Profeetta Elian tsasouna** oli yksi Korpiselän ortodoksisen seurakunnan tsasounista ja se sijaitsi Korpiselän Tolvajärvellä Kotijärven rannalla. Tsasouna oli rakennettu 1860-luvulla ja se oli pyhitetty profeetta Elian muistolle. Tsasouna oli rakennettu hirrestä luonnonkiviperustalle ja siinä oli lankkukatto. Tsasouna oli kolme metriä korkea ja sen pinta-ala oli 18 m². Tolvajärven tsasounaa korjattiin viimeksi 1930-luvulla. Profeetta Elian tsasouna tuhoutui talvisodan aikana käydyssä Tolvajärven–Ägläjärven taistelussa.

Tolvajärven tsasouna toimi esikuvana Seppo Latvalan suunnittelemalle ja vuonna 1973 valmistuneelle Joensuun Saarivaarassa sijaitsevalle Kristuksen kirkastumisen tsasounalle. Samoin se on ollut esikuvana Ilomantsin Parppeinvaaralle 1980 rakennettuun Kaikkien Pyhien tsasounalle.

Tolvajärvellä sijaitsi myös ennen profeetta Elian tsasounaa valmistunut ja 1910-luvulla purettu Tolvajärven vanha tsasouna, joka oli pyhitetty Neitsyt Marian syntymän muistolle.

## Lähteet

*
*

### Viitteet
Henri Pulkkinen

**Henri Pulkkinen** -nimisiä henkilöitä ovat:

* Henri Pulkkinen, *Paperi T* (s. 1986), suomalainen rap-artisti, runoilija ja Radio Helsingin musiikkipäällikkö
* Henri Pulkkinen (s. 1983), suomalainen pesäpalloilija.
Cheb Bilal

**Cheb Bilal** (, s. 23. heinäkuuta 1966 Cherchell, Algeria) on algerialainen Raï-laulaja.

## Elämäkerta
Bilal syntyi  Cherchell, mutta vietti suurimman osan elämästään Oranissa. Hän esiintyi aluksi häissä ja muissa juhlatapahtumissa, kunnes vuonna 1980 perusti oman yhtyeensä El Ahouar. Sittemmin Bilal muutti Ranskaan, Marseilleen vuonna 1989, jossa hän työskenteli samalla laittomasti ilman työlupaa baarissa. Marseillessa Bilal teki omia sanoituksiaan ja nousi pian Raï-laulajaksi. Sittemmin vuonna 1997 hän julkaisi ensimmäisen albuminsa Babor Li Jebn. Myöhemmin 2000-vuosikymmenen aikana Bilel on vieraillut muiden artistien levyillä, kuten Rim'K:n Maghreb Unitedissa ja Raï'n'B Fever 3:ssa.

## Diskografia
### Albumit
* Babor Li Jebn (1997)
* Sidi Sidi (2002)
* Fakou (2003)

## Lähteet
Fritzi Schwingl

**Friederike ”Fritzi” Schwingl** (28. heinäkuuta 1921 – 9. heinäkuuta 2016) oli 1940–1950-luvuilla kilpaillut itävaltalainen rata- ja slalom-meloja.

Schwingl saavutti olympiapronssimitalin naisten 500 metrin kajakkiyksikössä Lontoossa 1948 ajalla 2.32,9. Ratamelonnan MM-kilpailuissa hän saavutti kaksi hopeaa ja kaksi pronssia vuosina 1948–1954.

Slalomin eli koskipujottelun MM-kilpailuissa Schwingl voitti kolme kultamitalia. Schwingl kuoli kaksi viikkoa ennen 95-vuotissyntymäpäiväänsä 9. heinäkuuta 2016.

## Lähteet
* Fritzi Schwingl Bio, Stats and Results | Olympics at Sports-Reference.com  

### Viitteet
You Have to Burn the Rope

**You Have to Burn the Rope** on Kian Bashirin suunnittelema nettiselainpeli.

## Pelaaminen

Pelissä pelaajan täytyy ohjata hahmo yhden yksinkertaisen tason läpi. Tason lopussa pelaaja taistelee "Grinning Colossusia" vastaan. Voittaakseen pelin, pelaajan täytyy sytyttää köyden palamaan soihdulla, joka on kiinni kattokruunussa. Kattokruunu tipahtaa "Grinning Colossusin" päälle ja peli on ohi.

Pelin lopputekstien aikana soi kappale "Now You're A Hero", jonka on säveltänyt Henrik Nåmark. Koko peli on yleensä lyhyempi kuin lopputekstien aikana soiva kappale, joka kestää 2:13 minuuttia.

## Aiheesta muualla

* Official website 
* You Have to Burn the Rope Reachgroundissa
* Newgrounds
Kerry Lynch

**Kerry Joel Lynch** (s. 31. heinäkuuta 1957 Denver, Colorado) on yhdysvaltalainen yhdistetyn urheilija, jonka uran huippuvuodet ajoittuivat 1980-luvulle.

Lynch saavutti urallaan yhden osakilpailuvoiton yhdistetyn maailmancupissa, joulukuussa 1983 Seefeldissä. Hän saavutti urallaan myös toisen palkintopallisijoituksen sijoituttuaan seuraavan vuoden tammikuussa kolmanneksi Schonachissa käydyssä kilpailussa. Sarajevon olympialaisissa 1984 Lynch sijoittui henkilökohtaisessa kilpailussa kolmanneksitoista. 

1987 MM-kilpailuissa Oberstdorfissa Lynch sijoittui alun perin hopealle henkilökohtaisessa kilpailussa, mutta menetti sittemmin mitalinsa jäätyään valmentajansa Jim Pagen kanssa kiinni veritankkauksen käytöstä.

Seuratasolla Lynch edusti Winter Park Ski Clubia. Yhdysvaltain mestaruuden hän voitti henkilökohtaisessa kilpailussa kolmesti.

## Lähteet
*
*Sports-reference: Kerry Lynch 
### Viitteet
Klimavitšy

**Klimavitšy** () eli **Klimovitši** () on pienehkö kaupunki ja piiri Valko-Venäjän Mahiljoun maakunnan itäosissa Venäjän rajalla. Vuoden 2010 alussa Kastsjukovitšyn kaupungissa asui 17&nbsp;000 ja koko piirissä 28&nbsp;400 ihmistä.

## Maantiedettä ja liikenneyhteyksiä

Klimavitšyn piiri rajoittuu etelässä Mahiljoun alueen Hotsimskin, Kastsjukovitšyn ja Krasnapollen piireihin ja lännessä Tšerykaun ja Krytšaun piireihin. Etelässä Klimavitšy piirin raja on samalla Valko-Venäjän ja Venäjän Smolenskin alueen välinen valtakunnanraja.

Piirin länsiraja seuraa jonkin matkaa Dneprin sivuhaaran, Homelia (Gomel) kohti laskevan Sož-joen uomaa; koko piiri kuuluu Sožin valuma-alueeseen. 

Itäisen Valko-Venäjän rautateiden risteyskaupunki Oršasta johtaa junarata Horki-Krytšau-Klimavitšy-Kastsjukovitšy-Venäjän Brjanskin alueen Unetšaan. Klimavitšyn rautatieasema sijaitsee runsas 2 kilometriä keskustan länsipuolella. Lisäksi piirin pohjoisosien läpi kulkee rata Mahiljou-Tšavusy-Krytšau-Smolenskin alueen Roslavl. Maanteitse (kantateitä P122, P43 ja P75) pitkin maakunnan  pääkaupunki Mahiljouhun on 140 kilometriä.

Družba-öljyputkin sivuhaara kulkee Brjanskin alueen Unetšasta muun muassa Kastsjukovitšyn, Klimavitšyn ja Horkin piirien kautta Navapolatskiin..

## Tšernobyl ja teollisuus

Erityisesti Klimavitšyn piirin kaikkein läntisin osa on kärsinyt Tšernobylin ydinvoimalakatastrofin vaikutuksista. Vuoden 1996 yhteenvetokartan mukaan kaukokulkeuman tuomat cesium-137 -pitoisuudet ylsivät yhä paikoin 555–1&nbsp;480 kBq/m²:n tasoon (pysyvän eli tiukan radioaktiivisuusvalvonnan alue). Kartan mukaan piirin keski- ja itäosissa pitoisuudet olivat matalampia. 

Piirin merkittävimpiä teollisuuslaitoksia ovat Klimavitšyn likööri- ja votkatislaamo sekä jauhotehdas.

## Lähteet

## Aiheesta muualla

* Lyhyt kuvaus kaupungista  (BYcity.org) 
* Klimavitšyn kaupunkikartta  (BYcity.org)
* WikiMapia karttalinkki Klimavitšyn kaupungista ympäristöineen, kohteiden selitykset pääosin  tai 
* Neuvostoliiton aikaista topografiakarttaa 1:100 000 ja 1:200 000 alueesta 
* Klimavitšyn piirin perustietoja ja kartta   (emaps-online.com)
* Tietoa piirin palveluista ja kuvia rakennuksista  (region.mogilev.by)
* Valko-Venäjän juna-aikatauluja
Cüneyt Çakır

**Cüneyt Çakır** (s. 23. marraskuuta 1976 Istanbul, Turkki) on turkkilainen jalkapalloerotuomari. Hänestä tuli kansainvälinen erotuomari vuonna 2006.

Çakır tuomitsi otteluita Turkin Superliigassa ensimmäistä kertaa kaudella 2001–2002. Vuoden 2010 syyskuussa hän tuomitsi ensimmäisen kerran Mestarien liigan lohkovaiheen ottelussa. Çakır on tuominnut myös vuoden 2014 jalkapallon maailmanmestaruusturnauksessa.

## Lähteet

## Aiheesta muualla
* Çakır esittely World Referee -sivustolla
Viirukurkkutyranni

**Viirukurkkutyranni** (*Myiotheretes striaticollis*) on Etelä-Amerikassa tavattava tyranneihin kuuluva varpuslintu.

## Koko ja ulkonäkö
Kooltaan viirukurkkutyranni on noin 23&nbsp;cm. Päästään ja selästään laji on ruskea ja siivet ja pyrstö ovat harmaammat. Kurkku on linnulla valkoinen ja siinä on tiheästi mustia pystyraitoja. Viirukurkkutyrannin rinta ja vatsa ovat väritykseltään oranssinruskeat. *M. s. pallidus* -alalaji on väriltään nimialalajia vaaleampi. Ulkonäöltään viirukurkkutyranni muistuttaa kolumbianruostetyrannia (*Myiotheretes pernix*), mutta on sitä kookkaampi ja kurkun raidoitus on selkeämpää.

## Levinneisyys ja elinympäristö
Viirukurkkutyrannia tavataan Andeilta vyöhykkeeltä, joka ulottuu Kolumbiasta etelään aina Argentiinan pohjoisosiin saakka. Linnun elinympäristöä ovat puoliavoimet maat, joilla kasvaa pensaikkoa ja puita. Laji välttelee tiheitä metsiä ja hyvin kosteita tai kuivia alueita. Viirukurkkutyrannin elinympäristöt sijaitsevat yleensä 2&nbsp;000&ndash;3&nbsp;500 metrin korkeudella merenpinnasta.

## Elintavat
Viirukurkkutyrannit liikkuvat yleensä yksin tai pareittain. Laji syö hyönteisiä, joita se pyydystää ilmasta. Viirukurkkutyrannin pesimäkausi kestää tammikuulta heinäkuulle.

## Lähteet
Amman (kuvernementti)

**Amman** () on yksi Jordanian kahdestatoista kuvernementista. Kuvernementilla on sama nimi kuin maan pääkaupungilla Ammanilla, joka sijaitsee kuvernementin länsiosassa. Kuvernementin pinta-ala on 7 579 neliökilometriä ja se on kooltaan Jordanian kolmanneksi suurin. Alueella asui vuoden 2008 lopulla yhteensä 2 265 100 ihmistä, mikä tekee siitä asukasluvultaan Jordanian suurimman kuvernementin.

## Lähteet

## Aiheesta muualla
Vähäinen rikos

**Vähäinen rikos** eli **vähäpätöinen rikos** on sellainen rikollinen teko, joka on johtunut anteeksi annettavasta huomaamattomuudesta, ajattelemattomuudesta tai tietämättömyydestä, eikä yleinen etu vaadi rikosilmoituksen tekemistä, syytteen nostamista tai rangaistukseen tuomitsemista. Saatuaan tiedon vähäisestä rikoksesta poliisi voi jättää rikosilmoituksen tekemättä, syyttäjä voi olla nostamatta syytettä ja tuomioistuin voi olla tuomitsematta syytettyä rangaistukseen. Vaikka rikoksesta voisi seurata vankeutta, se voi olla niin vähäinen, että tavanomaisista toimista voidaan luopua silloinkin, kun rikos on yleisesti moitittava.

Tieliikennelain (267/1981, 104 §) mukaan syyte voidaan jättää tekemättä ja rangaistus tuomitsematta, jos henkilö syyllistyy liikenteen vaarantamiseen, liikennejuopumukseen moottorittomalla ajoneuvolla, ajokortitta ajoon tai liikennerikkomukseen, kun rikos on olosuhteisiin nähden vähäinen. Poliisi voi tällaisessa tapauksessa antaa syylliselle huomautuksen.

## Lähteet
Ekokymppi

**Kainuun jätehuollon kuntayhtymä** eli **Ekokymppi** on Kainuun kuntien perustama jätehuollon organisaatio, joka hoitaa kunnille lakisääteisesti kuuluvia jätehuollon tehtäviä jäsenkunnissa.

Nimi Ekokymppi tulee siitä, että kuntayhtymän perustamisvaiheessa vuonna 2001 Kainuussa oli kymmenen kuntaa: Hyrynsalmi, Kajaani, Kuhmo, Paltamo, Puolanka, Ristijärvi, Sotkamo, Suomussalmi, Vaala ja Vuolijoki. Nyt Vuolijoki kuuluu Kajaaniin ja Vaala on siirtynyt Pohjois-Pohjanmaan maakuntaan, mutta on kuitenkin yhä Ekokympin jäsenkuntana. Asukkaita Ekokympin alueella on noin 80 000 (v. 2013). Ekokymppi ylläpitää Majasaaren jätekeskusta Kajaanissa, kahdeksaa lajitteluasemaa Kainuun kunnissa sekä 134 haja-asutusalueen aluekeräyspistettä ja 65 ekopistettä kotien hyötyjätteille.

Jätehuollon järjestämisen lisäksi Ekokympin tehtäviin kuuluu jäteneuvonta. Ekokymppi julkaisee sähköistä uutiskirjettä Ekoaviisia. Henkilökuntaa on toistakymmentä. Jätteen hyödyntämisaste on Kainuussa noin 60 prosenttia. Energiajätettä murskataan polttoaineeksi, biojäte kompostoidaan ja biokaasua kerätään talteen Majasaaren jätekeskuksessa.

## Aiheesta muualla
*Nettisivut
Oikeuskeino

**Oikeuskeino** on lain mahdollistama menettely elämänedun (subjektiivisen oikeuden) toteuttamiseksi tai oikeudenloukkauksen tai oikeuden vaarantamisen poistamiseksi. Sellainen on esimerkiksi mahdollisuus kanteen nostamiseen tuomioistuimessa tai muutoksenhaku ylemmästä oikeusasteesta. Myös aikoinaan hyväksytyksi menettelyksi katsottu omankädenoikeus on oikeuskeino.

## Lähteet
Az Zarqa

**Az-Zarqa** () on yksi Jordanian kahdestatoista kuvernementista. Az-Zarqan pinta-ala on 4 761 neliökilometriä ja sen alueella asui vuonna 2008 yhteensä 871 600 ihmistä, mikä tekee siitä asukasluvultaan Jordanian kolmanneksi suurimman kuvernementin. Sen pääkaupunki on noin 395 000 asukkaan Zarqa.

Aluetta on asutettu pronssikaudelta lähtien, ja siellä sijaitsee useita historiallisesti tärkeitä kohteita, kuten esimerkiksi Unescon maailmanperintöluetteloon kuuluva Quseir Amran aavikkolinnoitus.

## Lähteet

## Aiheesta muualla
Antti Koivula

**Antti Koivula** on suomalainen laulaja, laulunopettaja ja basisti. 

Koivula tunnetaan My First Band -yhtyeen solistina, sanoittajana ja säveltäjänä. Hän on myös soittanut bassoa yhtyeessä Jere & The Universe sekä laulanut Frank Zappan tuotantoa soittavassa FZMBP-yhtyeessä. Koivula esiintyi vuonna 2007 Kaartin Combon solistina Itsenäisyyspäivän juhlavastaanotolla. Koivula liittyi Sami Pitkämön orkesterin solistivahvuuteen MTV3:n viihdeohjelmaan Tanssii tähtien kanssa kaudella 2020. Sooloartistina hän julkaisee elektronista pop-musiikkia sekä harrastaa polkujuoksua ja on erikoistunut siinä ultramatkoihin. 

## Aiheesta muualla
*https://www.meteli.net/anttikoivula
My First Band

**My First Band** on suomalainen pop-rock-yhtye, joka on saanut vaikutteita musiikkiinsa 1980-luvun popista. Yhtye on perustettu vuonna 2006 Vantaalla, vaikka jäsenet ovatkin soittaneet samalla kokoonpanolla vuodesta 1998.

## Historia
Yhtyeen jäsenet laulaja Antti Koivulaa sekä kosketinsoittaja Heikki Puhakaista lukuun ottamatta soittivat PMMP-yhtyeen kiertuekokoonpanossa.

Yhtye julkaisi esikoisalbuminsa *You Look So Bored* helmikuussa 2009, mutta se ei saavuttanut mainittavaa menestystä. Yhtyeen toinen albumi *Mercury & Glitter* julkaistiin syyskuussa 2011 ja sen julkaisijana toimi yhtyeen perustama Äänivallila -niminen levy-yhtiö. Albumi nousi yhdeksi viikoksi Suomen virallisen albumilistan 39. sijalle.

Yhtye julkaisi kolmannen albuminsa *Corazon* toukokuussa 2014. Suomen lisäksi albumi julkaistiin myös Saksassa, Sveitsissä ja Itävallassa.

Vuonna 2017 yhtye osallistuu Uuden Musiikin Kilpailuun, jossa valitaan Suomen edustaja Euroviisuihin 2017. Yhtye osallistuu kilpailuun ”Paradise”-nimisellä kappaleella, joka on myös ensimmäinen single yhtyeen tulevalta albumilta.
__NOTOC__
## Kokoonpano
* Antti Koivula – laulu
* Mikko Virta – kitara
* Juho Vehmanen – basso
* Heikki Kytölä – rummut
* Heikki Puhakainen – koskettimet

## Diskografia
### Albumit

### Singlet

### Musiikkivideot
* *Why Do You Treat Me So Bad* (2009)
* *Baby You're Too Young (I Wanna Make Love To Your Mama)* (2011)
* *1 2 3 4 Fight For The Money* (2011)
* *Don't Break My Corazon* (2014 – ohj. Sami Joensuu)

## Lähteet

## Aiheesta muualla
*Yhtyeen kotisivut
Helsingin kaupungin kaasulaitos

**Helsingin kaupungin kaasulaitos** oli vuosien 1900 ja 1977 välillä Helsingin kaupungin kaasunjakelusta vastannut yhtiö.

Helsingin Kaasuvalaistusosakeyhtiö aloitti kaasunjakelun vuonna 1860 ja ensimmäiset kaasuvalot syttyivät katujen varsille 1. syyskuuta 1860. Ensimmäinen kaasutehdas perustettiin Itäisen Henrikinkadun (nyk. Mannerheimintien) varrelle, nykyisen Postitalon tontille. Kaasua käytettiin nimen mukaisesti aluksi valaistukseen. Vuoteen 1882 asti kaasun raaka-aineena käytettiin puuta (puukaasu). Sittemmin siirryttiin käyttämään kivihiiltä mutta vielä ensimmäisen maailmansodan aikana jouduttiin tilapäisesti turvautumaan puun kuivatislaukseen. Kaasun valmistuksen sivutuotteina syntyi koksia, kivihiilitervaa, bentsolia ja ammoniakkia. 1930-luvulla kaasulaitos käytti vuosittain noin 60-70 miljoonaa kiloa kivihiiltä.

Syyskuun alusta 1910 uusi yksikkö jatkoi toimintaa Sörnäisten Suvilahdessa keskustan tehtaan lopetettua. Rakennukset ovat arkkitehti Selim A. Lindqvistin suunnittelemia yhteistyössä betonirakentamiseen perehtyneen Jalmar Castrénin kanssa. Sörnäisten kaasutehtaan konehuoneessa tapahtui 30. elokuuta 1918 suuri räjähdys, joka ei kuitenkaan aiheuttanut henkilövahinkoja. Suvilahdessa on yhä jäljellä kaksi kaasun varastointiin tarkoitettua kaasukelloa. Niistä vanhempi, vuonna 1910 valmistunut tiilestä muuratulla suojarakennuksella varustettu noin 30&nbsp;000 kuutiometrin kaasukello on kunnostettu vuonna 2022. Uudempi, ilman suojarakennusta oleva teräksinen 50&nbsp;000 kuutiometrin kello on valmistunut vuonna 1929.

Kaupunkikaasun raaka-aineena Helsingissä käytettiin kivihiiltä 1970-luvun alkuun saakka jonka jälkeen se vaihtui butaaniksi. Taustalla oli kaupunkikaasun tuotannossa syntyvän ja koko laitoksen taloudellisuuden kannalta olennaisen koksin kysynnän lasku kiinteistöjen siirtyessä käyttämään lämmitykseen polttoöljyä. Kaupunkikaasun tuotannon sivutuotteena saatiin myös kivihiilitervaa ja raakabentseeniä.

Vuodesta 1977 alkaen kaasulaitoksen toiminnot ovat olleet Helsingin kaupungin energialaitoksen alaisuudessa. Kaupungin omistuksessa se oli kuitenkin jo lokakuusta 1900 eteenpäin Helsingin kaupungin kaasulaitoksena.

Raaka-aine vaihtui myös 1990-luvun alkupuolella, kun kaupunkikaasu vaihtui maakaasuun.

## Lähteet

## Aiheesta muualla
* 
* 24,000,000 m³ kaasua, Suomen Kuvalehti, 19.12.1931, nro 51-52, s. 36, Kansalliskirjaston digitaaliset aineistot
* Helsingin kaasulaitos sekä Kaasuvalaistusyhtiö (porssitieto.fi)
HTC Legend

**HTC Legend** on taiwanilaisen HTC:n älypuhelin, joka julkaistiin keväällä 2010. Puhelin on rakennettu yhtenäisestä alumiinirungosta. Siinä on 3,2 tuuman kapasitiivinen AMOLED-näyttö, joka kykenee erottelemaan 480 × 320 resoluution tarkkuuden. Puhelin poikkeaa alumiinirunkonsa lisäksi myös erikoisen muotoilunsa vuoksi, johtuen pienestä "hauenleuasta", joka näkyy alareunasta.

Puhelimessa on vaihdettava akku. Muistikorttipaikka sekä SIM-kortti löytyvät puhelimen alaluukun sisältä.

HTC Legend tuotteena tuli korvaamaan vuonna 2009 julkaistun HTC Heron.

## Tekniset tiedot
HTC Legendissä on 600 megahertsin prosessori. Siinä on 384 megabittiä RAM-muistia ja 512 megabittiä sisäistä tallennustilaa. Puhelimen resoluutio on 480 × 320 pikseliä. HTC Legend painaa 126 grammaa. Sen akun kapasiteetti on 1&nbsp;300 milliampeerituntia. Puhelimessa on Android 2.1 Eclair HTC Sense -käyttöliittymällä. HTC Legend tukee Euroopassa seuraavia verkkoja: HSPA/WCDMA: 900/2100 MHz ja GSM: 850/900/1800/1900 MHz.

## Lähteet

## Aiheesta muualla
Lahden Purjehdusseura

**Lahden Purjehdusseura** (LPS) on vuonna 1907 perustettu noin 750 jäsenen veneilyseura. Seuraan kuuluu sekä moottori- että purjeveneilijöitä. Lahden Purjehdusseura on Suomen Purjehtijaliitto ry:n (SPL) ja Suomen Veneilyliitto ry:n (SVEL) jäsenseura.

## Seuran järjestämiä tapahtumia ja kilpailuja
Lahden Purjehdusseura järjestää Päijännepurjehdusta yhdessä Jyväskylän veneseuran kanssa.
LPS järjestää kesäisin nuorille Purjehdusleirin Naumissa. Leiri on järjestetty vuodesta 1972.
Perinteisiin LPS:n tapahtumiin kuuluvat myös lipunnosto- ja laskujuhlat Myllysaaressa.
Toukokuussa seura järjestää Casseli-race purjehduskilpailun Vesijärvellä. 
LPS:n puuvenetoimikunta on järjestänyt Myllysaaressa vuodesta 2005 Puuveneregattaa elokuun ensimmäisenä viikonloppuna.
 
## Tukikohdat

### Myllysaari
N 60°59,72', E 25°36,95'
Vesijärven Myllysaari on LPS:n kotisatama ja seura omistaa saaren sekä sen rakennukset. Seuran jäsenien on mahdollista vuokrata Myllysaaresta itselleen venepaikka.
Myllysaareen on rakennettu 80-luvulla siltayhteys Jalkarannasta. Saareen ajaminen autolla on kielletty. Vain huoltoajo on sallittu.  

#### Historia
Panimomestari Ernst Mattson osti Vähä- eli Myllysaaren Jalkarannan talollisilta vuonna 1905 ja myi sen vuonna 1910 LPS:lle. Saari on luokiteltu kiinteäksi muinaisjäännökseksi, koska paviljongin rakennustöiden yhteydessä saaresta löytyi rautakautinen hauta.
Paviljongin rakennustyöt aloitettiin 20.11.1909 ja paviljonki valmistui jo huhtikuussa 1910. Ensimmäinen lipunnostotilaisuus pidettiin 22.5.1910 ja varsinainen vihkiäisjuhla 15.7.1910. Paviljonkirakennus kuuluu kaupungin suojeluluetteloon.
Paviljongin on suunnitellut arkkitehti Uno Alanco. Rakennus edustaa myöhäisjugendia, mutta siinä on vaikutteita myös uusklassismista. 

### Ykskoivu
N 61°19,33', E 25°26,87'
Ykskoivun saaren pohjoislaguuni, joka on vuokra-aluetta ja sijaitsee Kelvene-saaren eteläpuolella. Ykskoivu on jo vuodesta 1930 lähtien LPS:n vuokraama paikka jäseniensä käyttöön, jossa saa vierailla myös muiden järjestäytyneiden seurojen veneilijät. Saari kuuluu Päijänteen Kansallispuistoon.

### Hökkä
N 61° 31,245', E 25° 16,308'
Hökän saaret Kuhmoisten edustalla on LPS:n oma alue ja vain LPS:n jäsenien käytössä.
Lahden Purjehdusseura hankki Hökän saaret omistukseensa vuonna 1995. Uusi sauna rakennettiin pohjoissaareen vuonna 2005. 

## Kommodorit 1981–2010
* Heikki Vlppunen (1981–1994)
* Pasi Heikkilä (1995–2003)
* Heikki Rajala (2004–2007)
* Pasi Heikkilä (2008–2011)
* Pekka Jaakkola (2011- )

## Lähteet

* 
*
*
*

### Viitteet
Superserien

**Superserien** on Ruotsin amerikkalaisen jalkapallon korkein sarjataso. Sarjassa pelaa neljä joukkuetta. Superserieniä on pelattu kaudesta 1991. Sitä edelsi Ruotsin mestaruussarja, jota pelattiin vuodesta 1985 lähtien.

## Joukkueet
### Joukkueet kaudella 2024
Seuraavat joukkueet osallistuivat sarjaan kaudella 2024:
* AIK
* Carlstad Crusaders
* Limhamn Griffins
* Kristianstad Predators
* Oslo Vikings
* Stockholm Mean Machines
* Tyresö Royal Crowns
* Örebro Black Knights

### Aikaisemmat joukkueet
* Arlanda Jets
* Djurgårdens IF
* Göteborg Marvels
* STU Northside Bulls
* Uppsala 86ers
* Västerås Roedeers
* Ystad Rockets

## Ruotsin mestarit
;Superserien

*2023: Stockholm Mean Machines
*2022: Stockholm Mean Machines
*2021: Örebro Black Knights
*2020: Stockholm Mean Machines
*2019: Stockholm Mean Machines
*2018: Carlstad Crusaders
*2017: Carlstad Crusaders
*2016: Carlstad Crusaders
*2015: Tyresö Royal Crowns
*2014: Carlstad Crusaders
*2013: Tyresö Royal Crowns
*2012: Tyresö Royal Crowns
*2011: Carlstad Crusaders
*2010: Carlstad Crusaders
*2009: Carlstad Crusaders
*2008: Stockholm Mean Machines
*2007: Carlstad Crusaders

*2006: Stockholm Mean Machines
*2005: Stockholm Mean Machines
*2004: Carlstad Crusaders
*2003: Carlstad Crusaders
*2002: Arlanda Jets
*2001: Stockholm Mean Machines
*2000: Stockholm Mean Machines
*1999: Stockholm Mean Machines
*1998: Stockholm Mean Machines
*1997: Limhamn Griffins
*1996: Kristianstad C4 Lions
*1995: Limhamn Griffins
*1994: Limhamn Griffins
*1993: Uppsala 86ers
*1992: Limhamn Griffins
*1991: Uppsala 86ers

;Mestaruussarja
*1990: Danderyd Mean Machines
*1989: Kristianstad C4 Lions
*1988: Kristianstad C4 Lions
*1987: Kristianstad C4 Lions
*1986: Lidingö Pink Chargers
*1985: Lidingö Pink Chargers

## Lähteet
DPS (täsmennyssivu)

**DPS** tai **dps** voi tarkoittaa seuraavia:

* Dps, *DNA-binding protein from starved cells*, bakteereissa esiintyvä proteiiniperhe
* DPS, Damage per second, tietokonepeleissä pelaajan vahingon määrä aikayksikköä kohti
* DPS, Demokraattinen sosialistipuolue, puolue Montenegrosa
* DPS, Defense Support Program, Yhdysvaltain ilmavoimien Space Commandin operoima ennakkovaroitussatelliittiohjelma
* DPS, Diabetes Prevention Study, diabeteksenestotutkimus
Leltšytsy

**Leltšytsy** () eli **Leltšitsy** () on pieni noin 10&nbsp;600 asukkaan kaupunkimainen taajama ja samannimisen 27&nbsp;700 asukkaan maaseutuvaltaisen piirin keskus Homelin alueen eteläosissa Valko-Venäjän ja Ukrainan rajalla. Leltšytsyn keskustaajama sijaitsee maanteitse 78 kilometriä Mozyrin ja linnuntietä 195 kilometriä Homelin (Gomel) lounaispuolella. Pääkaupunki Minsk sijaitsee linnuntietä noin 240 kilometriä pohjoiseen.

## Historiaa

Ensimmäinen maininta Leltšytsyn asutuksesta on 1500-luvulla Liettuan suuriruhtinaskunnan asiakirjoissa. 

Leltšytsylle annettiin kaupunkistatus 1939 Valko-Venäjän sosialistisen neuvostotasavallan aikoina ennen toista maailmansotaa. Sodan saksalaismiehitys joukkotuhoineen ja myöhempi 1986 Tšernobylin ydinvoimalakatastrofi vaikuttavat yhä alueen ihmisiin. Valkovenäläisen hallinnon nykyluokituksessa Leltšytsyn piirin keskustaajama ei kuitenkaan ole kaupunki vaan kaupunkimainen taajama.

## Liikenneyhteydet ja osa Pripetin kansallispuistoa

Maantieyhteyksistä keskeisin on itäkoillisesta Mazyristä (79&nbsp;km) Leltšytsyn taajamaan saapuva ja lounaassa edelleen Ukrainan rajalle jatkuva (54&nbsp;km) P36-kantatie. 

Koko Leltšytsyn piiri sijaitsee Dneprin sivujoki Pripetin eteläpuolisella valuma-alueella, keskustaajama on Pripetin Ubort-haaran (ven. Уборть) länsirannalla. Alueita Leltšytsyn piirin pohjoisosista kuuluu 1996 perustettuun Pripetin kansallispuistoon.

## Lähteet

## Aiheesta muualla
*Luettelo Valko-Venäjän rajanylityspaikoista
*Lyhyt kuvaus keskustaajamasta  (BYcity.org)
*Lyhyt kuvaus taajamastasta  (belaruscity.net)
*Keskustan kartta  (BYcity.org)
*WikiMapia karttalinkki kaupunkimaiseen taajamaan, kohteiden selitykset pääosin  tai 
*Neuvostoliiton aikaista 1:200 000 topografikarttaa alueesta 
*Leltšytsyyn keskittyvä portaali (lelcity.com)
007 rakastettuni (romaani)

**007 rakastettuni** on Ian Flemingin kymmenes James Bond -romaani. Se julkaistiin vuonna 1962. Kirjan suomenkielinen versio ilmestyi vuonna 1966. Kirjan pohjalta tehtiin myöhemmin elokuva *[[007 rakastettuni]]*, joka valmistui vuonna 1977.

Tämä kirja eroaa selvästi muista Flemingin 007-kirjoista; tapahtumat on kerrottu ensimmäisen persoonan näkökulmasta. Tämä ihminen on nainen, joka kohtaa James Bondin sattumalta. James Bondin esiintyminen ajoittuu enemmänkin kirjan loppupuolelle. 

Elokuva *007 rakastettuni* poikkeaa juoneltaan täysin kirjasta. Syynä siihen on, että Fleming ei halunnut kirjan juonta käytettävän elokuvassa.

## Henkilöt
* Vivianne Michel
* James Bond
* Sol "Horror" Horowitz
* "Sluggsy" Morant
* Derek Mallaby
* Kurt Rainer
* Jed Phancey
* Mildred Phancey
* Herra Sanguinetti

## Lähteet
*Ian Flemin, Authorscalendar.info
Lilandstinden

**Lilandstinden** on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 700 metriä. Vorfjorden-vuono sijaitsee vuoren länsipuolella.

## Lähteet
Bukkskinntinden

**Bukkskinntinden** on vuorenhuippu Moskenesin ja Flakstadin kuntien rajalla, Norjan Lofooteilla. Sen korkeus merenpinnan tasosta on 768 metriä.

## Lähteet
Jabal Umm ad Dami

**Jabal Umm ad Dami** on Jordanian korkein vuorenhuippu. Se kohoaa 1 854 metrin korkeuteen merenpinnasta maan eteläosassa ja sijaitsee lähellä Jordanian ja Saudi-Arabian eteläistä rajaa, joka kulkee noin 2 kilometrin päässä huipusta etelään.

## Lähteet
Helvetestinden

**Helvetestinden** on vuorenhuippu Moskenesin kunnassa, Norjan Lofooteilla. Sen korkeus merenpinnan tasosta on 602 metriä.

## Lähteet
Irbid (kuvernementti)

**Irbid** () on yksi Jordanian kahdestatoista kuvernementista. Kuvernementin pinta-ala on 1 542 neliökilometriä ja sen alueella asui vuonna 2008 yhteensä 1 041 300 ihmistä, mikä tekee siitä Jordanian toiseksi väkirikkaimman kuvernementin Ammanin kuvernementin jälkeen. Sen pääkaupunki on noin 250 000 asukkaan Irbid (2004), joka on Jordanian toiseksi suurin kaupunki.

## Lähteet

## Aiheesta muualla
Panafrikkalaiset värit

**Panafrikkalaiset värit** ovat **vihreä**, **kulta** ja **punainen** tai **vihreä**, **musta** ja **punainen**. Vihreä, kulta ja punainen perustuvat Etiopian lippuun, joka oli ainut Afrikan maa, joka ei joutunut siirtomaaksi länsimaiden yrityksestä huolimatta. Vihreä, musta ja punainen perustuvat taas yhdysvaltalaisperäisen *Universal Negro Improvement Association and African Communities League* (UNIA) väreihin. Panafrikkalaiset värit otti ensimmäisenä lippuunsa Ghana vuonna 1957, jonka jälkeen yli kaksikymmentä Afrikan maata on seurannut sen esimerkkiä. Panafrikkalaiset värit ovat myös käytössä joissain Afrikan ulkopuolisissa maissa, joissa on huomattava afrikkalainen diaspora (kuten Jamaika). Värit ovat myös käytössä joidenkin muiden ei-afrikkalaisten maitten lipuissa (muun muassa Liettua ja Bolivia), mutta näillä mailla ei ole historiallista yhteyttä panafrikkalaiseen liikkeeseen. Panafrikkalaiset värit ovat myös rastafarien käyttämä tunnus.

Osassa Ranskan siirtomaavallasta itsenäistyneistä Afrikan maista, kuten Gabonissa, Norsunluurannikolla ja Nigerissä, on käytössä antipanafrikkalainen lippu. Näissä lipuissa vältetään panafrikkalaisuutta, koska kyseisissä maissa on suhtauduttu nuivasti panafrikkalaisuuteen ja haluttu korostaa yhteyttä entiseen emämaahan Ranskaan.


Kuva:Flag of Ethiopia (1975-1987, 1991-1996).svg|Etiopian entinen ja perinteinen lippu 
Kuva:Flag of the UNIA.svg|UNIA:n lippu


## Nykyiset liput
### Afrikka

Flag of Angola.svg|Angola
Flag of Benin.svg|Benin
Flag of Burkina Faso.svg|Burkina Faso
Flag of Eritrea.svg|Eritrea
Flag of South Africa.svg|Etelä-Afrikka
Flag of Ethiopia.svg|Etiopia
Flag of Ghana.svg|Ghana
Flag of Guinea.svg|Guinea
Flag of Guinea-Bissau.svg|Guinea-Bissau
Flag of Cameroon.svg|Kamerun
Flag of Kenya.svg|Kenia
Flag of the Central African Republic.svg|Keski-Afrikan tasavalta
Flag of the Republic of the Congo.svg|Kongon tasavalta
Flag of Malawi.svg|Malawi
Flag of Mali.svg|Mali
Flag of Mozambique.svg|Mosambik
Flag of Zambia.svg|Sambia
Flag of Sao Tome and Principe.svg|São Tomé ja Príncipe
Flag of Senegal.svg|Senegal
Flag of Togo.svg|Togo
Flag of Uganda.svg|Uganda
Flag of Zimbabwe.svg|Zimbabwe


### Karibia

Flag of Jamaica.svg|Jamaika
Flag of Saint Kitts and Nevis.svg|Saint Kitts ja Nevis


### Etelä-Amerikka

Flag_of_Suriname.svg|Suriname
Flag_of_Guyana.svg|Guyana
Flag_of_French_Guiana.svg|Ranskan Guayana


## Entiset liput
Vain ne maat, jotka eivät enää käytä panafrikkalaisia värejä lipuissaan, ovat tässä kategoriassa.

Flag of Rwanda (1962-2001).svg|Ruanda (1961–2001)
Flag of Zaire.svg|Zaire (1971–1997)
Flag of Cape Verde (1975-1992).svg|Kap Verde (1975–1992)


## Entiset maat

Flag of Biafra.svg|Biafra (1967–1970)
Flag of South Kasai.svg|Etelä-Kasai (1960–1962)
Flag of Zimbabwe Rhodesia.svg|Rhodesia (1979)


## Lähteet
Solbjørn

**Solbjørn** on vuori Flakstadin kunnassa, Norjan Lofooteilla. Sen korkeus merenpinnan tasosta on 742 metriä. Vuoren luoteispuolella sijaitsee Svartvatnet-järvi.

## Lähteet
Pretinha

**Delma Gonçalves** eli **Pretinha** (s. 19. toukokuuta 1975) on brasilialainen jalkapalloilija. Hän edustaa eteläkorealaista Daekyo Kangaroosia. Ennen Etelä-Koreaan siirtymistään Pretinha pelasi Brasiliassa Vasco da Gamassa 1992–2000, Yhdysvalloissa Washington Freedomissa 2001 ja San Jose CyberRaysissa 2002–2003 sekä Japanissa Leonessessa 2005–2008.

Pretinha on edustanut Brasilian naisten jalkapallomaajoukkuetta neljissä olympialaisissa (1996, 2000, 2004 ja 2008). Hän voitti olympiahopeaa 2004 ja 2008. Naisten maailmanmestaruuskilpailuissa Pretinha on ollut niin ikään neljästi (1991, 1995, 1999 ja 2007), joista hänen paras saavutus on hopea vuodelta 2007.

## Lähteet
Michael Stewart (nyrkkeilijä)

**Michael ”No Joke” Stewart** (s. 20. joulukuuta 1977 Columbia, Tennessee) on yhdysvaltalainen ammattilaisnyrkkeilijä.

## Taustaa
Varttuessaan Stewart kasvoi rikollisuuden keskellä ja täyttäessään kuusitoista vuotta, miehellä oli takanaan jo kahdeksan eri nuorisovankilaa. Elämä muuttui kun Stewart tapasi vaimonsa, Lisa Stewartin. Parilla on kaksi tytärtä.

## Nyrkkeilyura
Stewart aloitti uransa voitokkaasti. Hän voitti 30 ensimmäisestä ottelustaan 28, joista 14 tyrmäyksellä, ja kaksi päättyi tasapeliin.

Uran ensimmäinen tappio oli pisteillä Dorin Spiveyä vastaan. Ura jatkui seitsemällä perättäisellä voitolla. Stewart voitti tuolloin USBA:n ylemmän kevytsarjan mestaruusvyön kohdatessaan Charles Tschorniawskyn.

Uran toinen tappio tuli kun Stewart kohtasi Sharmba Mitchellin IBF-liiton mestaruusottelussa. Stewart hävisi ottelun yksimielisin pistein. Seuraavasta ottelusta tuli voitto tyrmäyksellä ja Stewart pääsi kohtaamaan Ricky Hattonin WBU:n maailmanmestaruusottelussa. Stewart tyrmättiin ensimmäistä kertaa urallaan ottelun viidennessä erässä.

Ura jatkui kahdella voitolla ja yhdellä tappiolla. Toinen otteluista voitettiin hauistyrmäyksellä. Stewart sai tyrmättyä vastustajansa hauiksellaan. Tilastolla 38-4-2 Stewart otettiin mukaan Contender - Haastaja:n toiselle tuotantokaudelle.

## Contender - Haastaja

Stewart valittiin siniseen joukkueeseen. Hän otteli ensimmäisen kierroksen kuudennessa ottelussa. Vastustajakseen hän valitsi hyvän ystävänsä Ebo Elderin. Ensimmäiset kolme erää Elder johti kamppailua. Neljännessä Stewart sai lyötyä kovan oikean, joka tyrmäsi Elderin.

Toisen kierroksen kolmannessa ottelussa Stewart kohtasi Grady Brewerin. Vakuuttuneena helposta tyrmäysvoitosta, Stewart haki yhden iskun tyrmäystä. Brewer vei vastustajastaan helpon pistevoiton pistein 50-45. Stewart pakkasi laukkunsa ja poistui kisasta.

## Haastajan jälkeen
Haastajan jälkeen Stewart on otellut kymmenen pienen luokan ottelua, joista seitsemän hän voitti, kaksi hävisi ja yksi mitätöitiin.